**ΠΡΑΚΤΙΚΟ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ ΤΗΣ ΕΤΑΙΡΕΙΑΣ ΜΕ THN ΕΠΩΝΥΜΙΑ “DEWPOINT ΑΝΩΝΥΜΗ ΕΤΑΙΡΕΙΑ EMΠΟΡΙΑΣ ΚΛΙΜΑΤΙΣΤΙΚΩΝ ΜΗΧΑΝΗΜΑΤΩΝ ”**

Στην Αγία Παρασκευή Αττικής, σήμερα 10/09/2020, ημέρα Πέμπτη και ώρα 10.00 π.μ. στα επί της Λεωφόρου Μεσογείων 543, γραφεία της εταιρείας με την επωνυμία **«DEWPOINT ΑΝΩΝΥΜΗ ΕΤΑΙΡΕΙΑ EMΠΟΡΙΑΣ ΚΛΙΜΑΤΙΣΤΙΚΩΝ ΜΗΧΑΝΗΜΑΤΩΝ»** συνήλθαν οι κατωτέρω που αποτελούν το Διοικητικό Συμβούλιο αυτής:

1. Βύρων Καραπατής του Θωμά, Πρόεδρος Δ.Σ.

2. Παναγιώτης Παυλέας του Ηλία, Μέλος Δ.Σ.

Αφού διαπιστώθηκε ότι υπάρχει απαρτία, το Διοικητικό Συμβούλιο προχώρησε στην εξέταση και λήψη αποφάσεων για τα πιο κάτω θέματα:

Δεδομένου ότι υπάρχει νόμιμη απαρτία σύμφωνα με το νόμο και το Καταστατικό, το Διοικητικό Συμβούλιο αρχίζει τη συζήτηση των θεμάτων της ημερήσιας διάταξης.

**ΘΕΜΑ: ΣΥΓΚΛΙΣΗ ΤΗΣ ΕΤΗΣΙΑΣ ΤΑΚΤΙΚΗΣ ΓΕΝΙΚΗΣ ΣΥΝΕΛΕΥΣΗΣ ΤΩΝ ΜΕΤΟΧΩΝ ΤΗΣ ΕΤΑΙΡΕΙΑΣ ΓΙΑ ΤΟ ΕΤΟΣ 2020**

Το Διοικητικό Συμβούλιο, μετά από σχετική εισήγηση του Προέδρου, κου Βύρωνα Καραπατή, αποφάσισε ομόφωνα την σύγκλιση της Ετήσιας Γενικής Συνέλευσης την 30/09/2020, ημέρα Τετάρτη και ώρα 14:00 μ.μ. στα γραφεία της εταιρείας επί της Λεωφόρου Μεσογείων 543, με θέματα ημερησίας διάταξης που αναφέρονται στην κατωτέρω πρόσκληση.

*«Πρόσκληση των Μετόχων της Ανώνυμης Εταιρείας με την* ***“DEW POINT ΑΝΩΝΥΜΗ ΕΤΑΙΡΕΙΑ EMΠΟΡΙΑΣ ΚΛΙΜΑΤΙΣΤΙΚΩΝ ΜΗΧΑΝΗΜΑΤΩΝ”*** *σε Ετήσια Τακτική Γενική Συνέλευση*

Σύμφωνα με το νόμο και το καταστατικό της εταιρείας και την από 10-09-2020 απόφαση του Διοικητικού Συμβουλίου της, καλούνται οι κ.κ. μέτοχοι της εταιρείας σε Ετήσια Τακτική Γενική Συνέλευση την 30 η Σεπτεμβρίου 2020, ημέρα Τετάρτη και ώρα 14:00 μ.μ στην έδρα αυτής επί της Λεωφόρου Μεσογείων 543 στην Αγία Παρασκευή, με τα ακόλουθα θέματα ημερησίας διάταξης:

ΘΕΜΑΤΑ ΗΜΕΡΗΣΙΑΣ ΔΙΑΤΑΞΗΣ

1. Υποβολή και ακρόαση των εκθέσεων του Διοικητικού Συμβουλίου και των Ελεγκτών για τον Ισολογισμό της 15ης εταιρικής χρήσης 2019 (01/01/19- 31/12/19).

2. Υποβολή και έγκριση του Ισολογισμού της εταιρικής χρήσης 2019 (01/01/19- 31/12/19).

3. Απαλλαγή των μελών του Διοικητικού Συμβουλίου και των Ελεγκτών από κάθε ευθύνη αποζημίωσης για τον ισολογισμό και τη διαχείριση της εταιρικής χρήσης 2019.

4. Εκλογή ελεγκτών για τη χρήση 2020.

5. Διάθεση αποτελεσμάτων χρήσης 2019.

6. Εκλογή νέου Διοικητικού Συμβουλίου.

7. Άλλα θέματα.

Μετά από αυτά και επειδή δεν υπήρχε άλλο θέμα προς συζήτηση, λύθηκε η συνεδρίαση του Δ.Σ., αφού προηγουμένως διαβάστηκε και βεβαιώθηκε το περιεχόμενο του Πρακτικού αυτού και υπεγράφη ως ακολούθως:

O ΠΡΟΕΔΡΟΣ ΤΟΥ Δ.Σ. ΤΑ ΜΕΛΗ

ΚΑΡΑΠΑΤΗΣ ΒΥΡΩΝΑΣ ΠΑΥΛΕΑΣ ΠΑΝΑΓΙΩΤΗΣ

ΑΚΡΙΒΕΣ ΑΝΤΙΓΡΑΦΟ ΕΚ ΤΩΝ ΠΡΑΚΤΙΚΩΝ ΤΟΥ Δ.Σ.

ΑΓ. ΠΑΡΑΣΚΕΥΗ 10-09-2020

Ο ΠΡΟΕΔΡΟΣ ΤΟΥ Δ.Σ.